ચાહે જિમ જઈને પરસેવો પાડવાની વાત હોય કે પછી સવારે ગાર્ડનમાં જોગિંગ કરવાની, વર્તમાન સમયમાં લોકો ફિટનેસ માટે કોઈ પણ હદ સુધી જતા હોય છે. યોગ દ્વારા પણ વજન ઘટાડવાની સાથે સાથે શરીરને ફિટ રાખી શકાતું હોય છે. જોકે માત્ર કસરત અથવા યોગથી ન અટકતા લોકોમાં ભોજનનું પ્રમાણ ઘટાડીને વ્યવસ્થિત ડાયેટિંગ કરવાનું વલણ પણ જોવા મળતું હોય છે. સામાન્ય પણે એવું જોવા મળતું હોય છે કે પોતાના વજનને લઈને ચિંતિત આ લોકો અનેક ખાવાની વસ્તુઓથી દૂર રહેતા હોય છે.